अच्छी प्लानिंग के साथ अच्छी टीम और फायनेंशियल मैनेजमेंट जरूरी
What Is The Main Reason For Business Failure; Discover The Top 5 Reasons For Business Failure. हर व्यक्ति जो एक बिजनेस शुरू करता है, यही सपना देखता है कि सफलता उसके कदम चूमेगी। लेकिन बिजनेस में सफलता का रेट बेहद कम ही होता है।
‘आपके सबसे दुखी ग्राहक आपकी सबसे बड़ी सीख का स्रोत होते हैं।’
हर व्यक्ति जो एक बिजनेस शुरू करता है, यही सपना देखता है कि सफलता उसके कदम चूमेगी। लेकिन बिजनेस में सफलता का रेट बेहद कम ही होता है।
मैनेजमेंट गुरु डॉ. पीटर एफ. ड्रकर ने कहा था कि एक सफल कंपनी पूरे समाज के लिए वरदान बन सकती है, और एक विफल फर्म- बोझ।
आज हम देखेंगे क्यों कुछ बिजनेस कभी नहीं चल पाते या कुछ बहुत अच्छे चलते बिजनेस में अचानक समस्या आ जाती है।
करिअर फंडा में स्वागत!
क्यों फेल हो जाते हैं बिजनेस
अपनी तमाम कोशिशों के बाद भी बिजनेस अक्सर चल नहीं पाते। उसका कोई एक कारण नहीं होता, बल्कि कई कारण होते हैं। इन्हें पहले से समझ कर आप फेलियर का रेट कम कर सकते हैं।
1) खराब प्लानिंग एंड मैनेजमेंट (Wrong planning and management)
सबसे आम कारणों में से एक खराब प्लानिंग और मैनेजमेंट की कमी है। यहां पर खराब मैनेजमेंट से अर्थ खासतौर पर खराब फायनेंशियल, ह्यूमन रिसोर्सेस और मार्केटिंग मैनेजमेंट से है।
कई बिजनेस बिना किसी स्पष्ट प्लान के बस चल रहे होते हैं। कई बिजनेसेस में प्लान्स को एक्जीक्यूट करने के लिए सही टीम नहीं होती।
विश्व स्तर पर इसके उदाहरणों में एनरॉन और लेहमेन ब्रदर्स को शामिल किया जा सकता है जबकि भारत में टाटा नैनो प्रोजेक्ट इसका बड़ा उदाहरण है, जो पहले दिन से ही गलत प्लानिंग का शिकार हो गया।
2) फायनेंस की कमी, गड़बड़ी और मिसमैनेजमेंट (Financial problems)
कई बिजनेस आरंभ में या कठिन समय के दौरान जारी रखने के लिए पर्याप्त पूंजी नहीं होने के कारण फेल हो जाते है। यह खराब फायनेंशियल मैनेजमेंट, पर्याप्त इन्वेस्टर्स न होने, या स्पष्ट फायनेंशियल प्लान न होने के कारण हो सकता है।
विश्व और भारत के स्तर पर ऐसी सैकड़ों कंपनियां हैं।
भारत में कई बिजनेस फायनेंस में गड़बड़ी और मिसमैनेजमेंट के बाद फेल हुए हैं इनमें किंगफिशर एयरलाइंस, सत्यम कम्प्यूटर्स और रैनबेक्सी लैबोरेटरीज इत्यादि को शामिल किया जा सकता है। ये भी सही है कि इनमें से अनेकों ने धोखाधड़ी भी जोरदार की थी।
3) खराब मार्केटिंग और कस्टमर एंगेजमेंट (Faulty marketing)
किसी भी बिजनेस का आधार होते हैं उसके कस्टमर्स, जिनके बिना उस बिजनेस की कल्पना ही व्यर्थ है।
खराब मार्केटिंग से ग्राहक जुड़ाव की कमी होती है, जो व्यवसाय की विफलता का कारण बन सकती है।
व्यवसायों को सफल होने के लिए प्रभावी ढंग से अपने लक्षित बाजार तक पहुंचने और संलग्न करने में सक्षम होना चाहिए।
यदि कोई व्यवसाय अपने संदेश को ग्राहकों तक पहुंचाने में सक्षम नहीं है या एक मजबूत ब्रांड पहचान बनाने में सक्षम नहीं है, तो यह ग्राहकों को आकर्षित करने और बनाए रखने के लिए संघर्ष करेगा।
उदाहरण के लिए एच एम टी (हिन्दुस्तान मशीन टूल्स), देवू मोटर्स इत्यादि।
4) जबरदस्त प्रतियोगिता (Intense competition)
व्यवसायों के विफल होने का एक और कारण आज के बाजार में तीव्र कॉम्पीटीशन है।
सफल होने के लिए अपनी इंडस्ट्री की अन्य कंपनियों के साथ प्रतिस्पर्धा करने में सक्षम होना चाहिए। यह छोटे व्यवसायों के लिए चुनौतीपूर्ण हो सकता है जिनके पास बड़ी कंपनियों के साथ प्रतिस्पर्धा करने के लिए संसाधन या विशेषज्ञता नहीं होती है।
उदाहरण के लिए हिंदुस्तान मोटर्स (जो एम्बेसेडर कार बनाते थे), बीपीएल मोबाईल, निरमा, इत्यादि।
5) बाहरी कारक (External factors)
इन सामान्य कारणों के अलावा, बाहरी कारकों जैसे कि अर्थव्यवस्था में बदलाव, प्राकृतिक आपदा, सरकारी नियमों में बदलाव या नए इन्वेंशन के कारण भी बिजनेस फेल हो सकते हैं। जीवित रहने के लिए व्यवसायों के लिए इन परिवर्तनों के अनुकूल होना महत्वपूर्ण है।
सरकारी कंपनियों के लिए सरकार की ओर से लगातार सपोर्ट मिलना, और नए मैनेजमेंट स्टाइल से चलना जीवन और मौत के बीच का अंतर हो सकता है। बीएसएनएल आज भारत की नंबर एक टेलीकॉम फर्म हो सकती थी, लेकिन एकदम पिछड़ गई।
उदाहरण - BSNL, MTNL, कोडाक फिल्म्स इत्यादि।
सारांश
एक बिजनेस को चलाना एक सतत दौड़ जैसा होता है, जिसमें नए डाइमेंशन्स को समझते हुए अपनी स्ट्रेटेजी को बदलते रहना पड़ता है।
1) व्यावसायिक विफलता से बचने के लिए, एक स्पष्ट व्यवसाय योजना होना महत्वपूर्ण है जो व्यवसाय के लक्ष्यों और उद्देश्यों के साथ-साथ उन्हें प्राप्त करने की रणनीतियों की रूपरेखा तैयार करे।
2) व्यवसाय के मालिकों को भी अपने व्यवसाय की वित्तीय स्थिति के बारे में जागरूक होना चाहिए और यह सुनिश्चित करने के लिए कदम उठाने चाहिए कि उनके पास कठिन समय में व्यवसाय को बनाए रखने के लिए पर्याप्त पूंजी हो।
3) उन्हें यह भी सुनिश्चित करना चाहिए कि उनके पास एक अच्छी टीम है, और यह सुनिश्चित करें कि वे बाजार में प्रतिस्पर्धी बने रहें।
आज का करिअर फंडा है कि खराब मैनेजमेंट, प्लानिंग की कमी, फायनेंस की कमी, खराब मार्केटिंग, तेज कॉम्पीटीशन और बाहरी कारकों सहित कई कारणों से व्यवसाय विफल हो सकते हैं। 
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) पेरेंट्स-बच्चों के बीच की गलतफहमी को दूर करना जरूरी:बर्बाद हो सकते हैं रिश्ते और करिअर; आपसी समझ है सबका हल
2) लिओनार्दो दा विंची से सीखिए क्रिएटिविटी के 5 सबक:नई चीजों को जानें, दुनिया को अलग नजरिए से देखें और बिना डरे आगे बढ़ें
3)  इंग्लिश ग्रामर को आसान बनाइए:अंग्रेजी ग्रामर में आर्टिकल्स के इस्तेमाल को 9 रूल्स से समझें
4) डेथ रेलवे से कॉम्पिटिटिव एग्जाम के सबक:फिल्म ‘द ब्रिज ऑन द रिवर क्वाई’ सिखाती है लीडरशिप और एडेप्टेबिलिटी
5) खेती में देखिए 7 नए ट्रेंड्स:मॉडर्न एग्रीकल्चर है बढ़िया करिअर ऑप्शन, नई तकनीकें बढ़ा रही हैं खेती में फायदा
6) बच्चे का करिअर चुनने में रखें इन बातों का ध्यान:खुलकर बात करें, नए विकल्प तलाशें…सॉफ्ट स्किल्स हैं जरूरी
7) स्ट्रेस फ्री लाइफ के लिए 6 टिप्स:मुश्किल नहीं है सुकून भरा जीवन पाना…बस छोटी-छोटी बातों का रखिए ख्याल